Bakteriuria

Bakteriuria gernuan bakterioak egoteari (kopuru handietan) deritzo. Bakteriuriaz hitz egin ohi da gernu mililitro bakoitzeko 100.000 bakterio edo gehiago (koloniak eratzen dituzten unitateak) daudenean  Ingraham, J., Ingraham, C.: Introducción a la microbiología Vol. II, Ed. Reverté, 590 orr. ISBN: 84-291-1869-1 .

Bakteriuriak sintoma klinikoak eragin ditzake (gernu-infekzioa agertuz), baina asintomatikoa ere izan daiteke. Bakteriuria agerian jartzen da urokultibo baten bidez  Prats, G. : Microbiología clínica, Ed. Médica Panamericana (2007) 242-243 orr. ISBN: 978-84-7903-971-4 .

Urokultiboa egiterakoan ohikoa da laginaren kutsadura mikrobiologikoa, gernua gernu-traktuaren azken zatitik igarotzean bertan dauden bakterioz kutsatu ohi delako. Horregatik, txiza egin ondoren hartzen den gernuak bakterioak ditu (10  3  KEU/ml -KEU: koloniak eratzen dituzten unitateak-).

Lagin batean bakteriuria dagoenean Escherichia coli da gehien agertzen den bakterioa, gernu-infekzio gehienen eragilea  Prats, G. : Microbiología clínica, Ed. Médica Panamericana (2007) 240 orr. ISBN: 978-84-7903-971-4 .

Asintomatikoa denean bakteriuriak kasu gehienetan ez du tratamendurik behar, salbuespenak salbuespen (haurdun dauden emakumeak edo giltzurrun-transplante bat izan dutenak, besteak beste). Bakteriuriak sintoma klinikoak sortzen dituenean antibiotikoak erabiltzen dira.

 Erreferentziak 

 Kanpo estekak 

Kategoria: Mikrobiologia klinikoa
Kategoria: Gernua
Kategoria:Medikuntza-terminologia